ஓசுமியம் ஆக்சைடு பெண்டாபுளோரைடு

ஓசுமியம் ஆக்சைடு பெண்டாபுளோரைடு (Osmium oxide pentafluoride) என்பது OsOF5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் இணைகாந்தப் பண்பைக் கொண்டுள்ள மரகதப் பச்சை நிறத் திடப்பொருளாகும். சாதாரண வெப்பநிலை மற்றும் அழுத்தத்தின் கீழ் மூலக்கூறு வடிவத்தில் நிலையான ஏழிணைதிற ஓசுமியம் சேர்மமாக இருப்பதற்காக குறிப்பிடத்தக்கதாகும். 

கட்டமைப்பு
ஓசுமியம் ஆக்சைடு பெண்டாபுளோரைடு ஈருருவ வடிவம் கொண்டுள்ளது. செஞ்சாய்சதுர படிகங்களாகக் காணப்படுகிறது. 32.5 °செல்சியசு வெப்பநிலையில் ஒரு கனசதுர ஒழுங்கற்ற கட்டத்திற்கு மாறுகிறது.  உயர் வெப்பநிலை வடிவத்தில், படிகவியல் ரீதியாக OsF6 சேர்மத்திலிருந்து பிரித்தறிய முடியாத நிலையில் உள்ளது.

தயாரிப்பு
ஓசுமியம் ஆக்சைடு பெண்டாபுளோரைடு சேர்மத்தை பல வழிகளில் தயாரிக்கலாம்.

தனிமங்களிலிருந்து
ஆக்சிசன் மற்றும் புளோரின் ஓட்டத்தில் ஓசுமியம் உலோகத்தை சூடாக்குவதன் மூலம் இதை தயாரிக்கலாம் (1:2 கன அளவு/கன அளவு). வெப்பத்தால் துவக்கப்பட்ட பிறகு வினை தன்னிறைவு பெறுகிறது. இதன் விளைவாக வரும் தயாரிப்பு கலவை ஒரு குளிர் பொறியில் பிடிக்கப்படுகிறது உடன் விளைபொருளான ஓசுமியம் அறுபுளோரைடு நிலையற்ற தன்மையின் வேறுபாட்டால் பிரிக்கப்படுகிறது. 50% அளவிற்கு ஓசுமியம் ஆக்சைடு பெண்டாபுளோரைடு கிடைப்பதாகத் தெரிவிக்கப்பட்டுள்ளது.

ஓசுமியம் டையாக்சைடு புளோரினேற்றம்
அரிப்பைத் தாங்கக்கூடிய நிக்கல்-செப்பு உலோகக் கலவையால் செய்யப்பட்ட கொள்கலனில் நீரற்ற ஓசுமியம் டை ஆக்சைடுடன் சிறிது அதிகப்படியான புளோரைடை வினைபுரியச் செய்து மேற்கூறிய நுட்பத்தைப் பயன்படுத்தி 90 சதவீதத்திற்கும் அதிகமான மகசூலுடன் ஓசுமியம் அறுபுளோரைடு உடன் விளைபொருளிலிருந்து தயாரிக்கப்படுகிறது. 

 OsO2 + 2.5 F2 → OsOF5 + 0.5 O2

பிற புளோரினேற்றும் முகவர்கள்
ஓசுமியம் டையாக்சைடை சுற்றுப்புற வெப்பநிலையில் குளோரின் முப்புளோரைடால் புளோரினேற்றம் செய்து இச்சேர்மத்தை தயாரிக்கலாம். 

சுற்றுப்புற வெப்பநிலையில் குளோரின் முப்புளோரைடால் ஓசுமியம் டெட்ராக்சைடை OsO3F2 மற்றும் OsOF5 ஆகியவற்றின் கலவையாக புளோரினேற்றம் செய்யப்படுகிறது. OsOF5 உருவாவது ஓசுமியத்தை +8 ஆக்சிசனேற்ற நிலையிலிருந்து +7 ஆக்சிசனேற்ற நிலைக்குக் குறைப்பதை ஒத்திருக்கிறது..

தொடர்புடைய சேர்மங்கள்
ஓசுமியத்தின் பிற ஆக்சைடு புளோரைடுகளும் அறியப்படுகின்றன. அவை: OsO3F2, OsO2F3 என்பவையாகும். OsOF4. OsO2F2 சேர்மம் இருப்பதற்கான சில சான்றுகள் உள்ளன.

மேற்கோள்கள்

பகுப்பு:ஓசுமியம் சேர்மங்கள்
பகுப்பு:ஆக்சிபுளோரைடுகள்